Ana sajinis dolanan layangan sing diarani gelasan utawa adu layangan, ya iku layangan sing dipanjer diadu karo layangan liya. Sing kalah benangé banjur pedhot lan layangané kabur kanginan. Layangan sing pedhot mau biasané banjur digudag déning bocah-bocah sing wis padha nunggu kanthi nggawa gèntèr. Benang sing dianggo adu layangan iki biasané digelas dhisik, ya iku dilapisi dheplokan beling sing diraketaké nganggo ancur.